12. ΝΟΜΟΘΕΤ.ΔΙΑΤΑΓΜΑ υπ’ αριθ.1125 της 31 Μαρτ./6 Απρ. 1972(ΦΕΚ Α΄48) Περί τρόπου εξοφλήσεως δανείων Οργανισμών Τοπικής Αυτοδιοικήσεως. Άρθρ.1.-1.Αι προς το Ταμείον Παρακαταθηκών και Δανείων πάσης φύσεως ληξιπρόθεσμοι ή μη οφειλαί δήμων, κοινοτήτων, συνδέσμων αυτών, ως και δημοτικών ή κοινοτικών νομικών προσώπων και ιδρυμάτων, αι απορρέουσαι εκ χορηγηθέντων (Αντί των σελ.364,25(α)-364,30) Σελ.364,25(β) Τεύχος 530-Σελ.43 Οικονομική Διοίκηση και Λογιστικό 3.Ζ.δ.10-12 εις αυτούς δανείων, ενοποιούνται και κεφαλαιοποιούνται, εις νέον δάνειον, ούτινος η εξυπηρέτησις άρχεται από της 1ης Ιανουαρίου του έτους 1972. 2.Η ενοποίησις και κεφαλαιοποίησις αύτη θα πραγματοποιηθή οίκοθεν υπό του δανειστού άνευ υπογραφής νέας συμβάσεως, υπό χρονολογίαν 31 Δεκ.1971. Πάντες οι λοιποί όροι των δανειστικών συμβολαίων εν οις και ο της παροχής δικαιώματος εγγραφής υποθήκης, διατηρούνται εν ισχύϊ δια το σύνολον της ενοποιουμένης οφειλής και μέχρις εξοφλήσεως αυτής. 3.Εις την κατά την παρ.1 ενοποίησιν και κεφαλαιοποίησιν, δεν υπάγονται τα ηγγυημένα υπό του Ελληνικού Δημοσίου δάνεια, ως και τα εγκριθέντα υπό της Νομισματικής Επιτροπής τοιαύτα με ειδικόν επιτόκιον. Δι’ αποφάσεων του Υπουργού Οικονομικών ή της Νομισματικής Επιτροπής, κατά περίπτωσιν, δύνανται να ρυθμίζωνται οι όροι εξοφλήσεως των δανείων τούτων εκτιμωμένων εκάστοτε των οικονομικών δυνατοτήτων των δήμων και κοινοτήτων. Άρθρ.2.-Το κατ’ εφαρμογήν του προηγουμένου άρθρου διαμορφούμενον, δι’ έκαστον οφειλέτην οργανισμόν, νέον χρεωστικόν κεφάλαιον, εξοφλείται εις ετησίας ισοπόσους δόσεις, εκάστης καταβλητέας την 31ην Δεκεμβρίου εκάστου έτους, αρχής γενομένης από του έτους 1972 και επί τη βάσει των κατά το έτος 1970 πραγματοποιηθέντων υπ’ αυτών τακτικών εσόδων ως ακολούθως: α)Μέχρι δραχ.300.000, εις τριάκοντα έτη και επί τόκω 4%. β)Από δραχ.300.001 και άνω, εις είκοσι πέντε έτη και επί τόκω 4%. Άρθρ.3.-1.Δια την ρύθμισιν και επαναβεβαίωσιν των εν παρ.1 του άρθρ.1 δανείων, αρμόδιον καθίσταται το Ταμείον Παρακαταθηκών και Δανείων. 2.Η κατά την προηγουμένην παράγραφον ρύθμισις-βεβαίωσις, θα γίνη επί τη βάσει βεβαιώσεως του αρμοδίου δημοσίου ή ειδικού δημοτικού Ταμίου, αφορώσης εις τα πραγματοποιηθέντα υφ’ εκάστου οφειλέτου οργανισμού τακτικά έσοδα κατά το έτος 1970. Σελ.364,26(β) Τεύχος 530-Σελ.44 Άρθρ.4.-Πάσα αναγκαία λεπτομέρεια δια την εφαρμογήν του παρόντος ρυθμίζεται δια κοινής αποφάσεως των Υπουργών Εσωτερικών και Οικονομικών. Βλ. και Β.Δ.776/1972 περί επεκτάσεως ενίων διατάξεων του Ν.Δ.321/1969 περί δημοσίου λογιστικού επί των Ν.Π.Δ.Δ. (τόμ.25 σελ.79).

[Source: greek_legal_code_raptarchis | Tokens: 2262]